अस्पतालों की गलती की सजा के लिए कानून ही नहीं, अब होगी मॉनिटरिंग
केंद्र सरकार को भी पत्र लिखेंगे मंत्री
अस्पतालोंपर हम कड़ी कार्रवाई करेंगे। जो भी कार्रवाई होगी, कानून के तहत होगी। कानून में क्या है, इसके बारे में पता कर कार्रवाई करेंगे। रेट पर निगरानी के लिए सभी अस्पतालों की लगातार मॉनिटरिंग कराई जाएगी। बैलून और वायर की कीमत निर्धारित कराने के लिए केन्द्र सरकार को भी पत्र लिखा जाएगा। -कालीचरणसराफ, चिकित्सा मंत्री
स्टेंट मामले में प्रदेशभर में जांच करेगी ड्रग कंट्रोलर की टीम
जयपुर | शहरके निजी अस्पतालों में मरीजों से नए बैलून वायर के नाम पर पैसे लिए गए और पुराने बैलून कैथेडर वायर डाले गए। सरकार और चिकित्सा विभाग ने अस्पतालों की यह गलती मान ली है और कार्रवाई की बात भी कह रहे हैं। लेकिन कार्रवाई क्या होगी, यह चिकित्सा मंत्री बता पा रहे हैं और ना ही चिकित्सा विभाग। वजह बताई जा रही है कि ऐसी गलती के लिए कानून में सजा तय नहीं है। हालांकि, चिकित्सा मंत्री कालीचरण सराफ ने कहा है कि अस्पतालों में मरीजों से अधिक पैसे नहीं लिए जाएं, इसके लिए मॉनिटरिंग कमेटी गठित की जाएगी। गुरुवार से प्रदेश भर के सभी अस्पतालों में ड्रग कंट्रोल विभाग की टीम जांच करेगी। प्रथम चरण में उदयपुर, जोधपुर, बीकानेर, कोटा के अस्पतालों में यह जांच होगी। शेष| पेज 12
केन्द्रसरकार की ओर से स्टेंट के अधिकतम 30 हजार लिए जाने के नोटिफिकेशन जारी होने के बाद भी जयपुर के अस्पतालों में स्टेंट की कीमत वहीं पड़ रही थी। दैनिक भास्कर ने स्टिंग ऑपरेशन कर इसका खुलासा किया और इसके बाद चारों अस्पतालों में ड्रग इंस्पेक्टर्स ने जांच कराई थी। जांच में सामने आया है कि सभी अस्पताल पुराने बैलून और वायर काम में लेने के बाद भी पूरे पैसे वसूल रहे हैं। इसकी रिपोर्ट सरकार को दी गई। लेकिन अब सरकार यह तय नहीं कर पा रही है कि अस्पतालों पर क्या कार्रवाई की जाए। वहीं अब विभाग को अंदेशा है कि प्रदेश भर के निजी अस्पतालों में भी स्टेंट लगाए जाने में गड़बड़ी हो रही है।
hin_Deva hin_Deva hin_Deva hin_Deva hin_Deva hin_Deva